6. Endelig vedtagelse af Klimaplan 2050 (Åben)
Tidl. politisk behandling BY, 28.06.22, pkt. 14
Forventet sagsgang
TM-U, ØK, BY
Lovgrundlag
SAGENS INDHOLD
Byrådet skal i denne sag tage endelig stilling til forslag til ”Klimaplan 2050”, der har 
været i offentlig høring fra 29. juni til 10. august 2022. Der er indkommet syv 
høringssvar fra fem parter. Såvel Danmarks Naturfredningsforening som Concito har 
afleveret to høringssvar hver, der relaterer sig til henholdsvis ”Klimaplan 2050” samt ”Indsatskatalog 
Klimaplan 2050”.
Favrskov Kommune har gennem DK2020-projektet tilsluttet sig Parisaftalens målsætninger og skal som 
geografisk område være klimaneutral inden 2050. I forhold til DK2020-projektet skal Favrskov Kommune: 

Udarbejde handlingsplan/reduktionssti, der baner vejen til netto nul-udledning i 2050. 
Udgangspunktet er baseline fra 1990, hvor Favrskov Kommunes samlede udledning af drivhusgasser 
var 753.000 tons CO2. Der er et nationalt delmål i 2030, hvor udledningen skal reduceres med 70 %, 
hvilket giver et delmål for en samlet udledning af drivhusgasser i 2030 på [adresse] tons CO2.

Anskueliggøre hvordan kommunen planlægger at tilpasse sig og forbedre sin modstandsdygtighed 
over for klimaforandringer. 

Engagere lokalsamfundet og beskrive de sociale, miljømæssige og økonomiske gevinster i forhold til 
klima.

Give en beskrivelse af kommunens forvaltning og beføjelser i forhold til reduktion af udledninger og 
klimatilpasning.

Etablere samarbejdsfora/partnerskaber i forhold til indsatser for CO2-reduktioner og klimatilpasning. 
”Klimaplan 2050” sætter rammen for kommunens arbejde på klimaområdet, mens der i indsatskataloget er 
en nærmere beskrivelse af de 57 tiltag, der arbejder med såvel klimaneutralitet som klimatilpasning. En 
række af indsatserne er meget specifikke og målbare, mens andre indsatser er identificeret med henblik 
på, at de i kommende handlingsplaner skal konkretiseres.
Inden for de seks indsatsområder er der defineret 57 tiltag, hvor der via samarbejde, partnerskaber og 
facilitering skal skabes gode rammer for den grønne omstilling i samfundet. Tiltagene vurderes at være 
nødvendige for, at Favrskov Kommune kan opnå en reduktion af drivhusgasser frem mod 2050. 
Med tiltagene i ”Klimaplan 2050” nås målet om en 70 % reduktion i 2030, mens der stadig mangler at blive 
reduceret med 260.668 tons CO2 i 2050. Det betyder, at ”Klimaplan 2050” ikke når i mål i 2050 med de 
indsatser, virkemidler og løsninger, der umiddelbart er til rådighed i dag. Derfor må klimaplanen og tiltagene 
løbende skærpes. Det er forventningen, at det store nationale og internationale fokus, der er på udledning 
af drivhusgasser og at mindske klimaforandringerne, vil hjælpe udviklingen på vej. Samtidig vil [adresse] 
Kommune kunne bidrage til, at nye grønne løsninger udvikles. 
I forbindelse med Favrskov Kommunes deltagelse i projektet ”DK2020 – Klimaplaner for hele [adresse]”, er 
der gennemført en ny screening af klimarisici i kommunen. Screeningen er udført af konsulenter og er 
[adresse]: EMN-2021-00326
Dok-ID: 3406089
Sagsbehandler: dennj
Byråd
27. september 2022  19:00
gennemført i samarbejde med Favrskov Forsyning. For at leve op til kravene i DK2020-samarbejdet er 
screeningen baseret på nyeste klimascenarier (RCP-scenarier) i forhold til de fremtidige klimaændringer. 
Screeningen indeholder, foruden oversvømmelsesrisici fra nedbør og vandløb, også en screening af 
terrænnært grundvand samt af fremtidige udfordringer i forhold til andre klimarisici, som f.eks. tørke, storme 
og hedebølger. For at nå målet om en modstandsdygtig kommune er det vigtigt, at der arbejdes med 
klimatilpasning som en tværgående indsats. 
På baggrund af den nye screening af klimarisici vil Favrskov Kommune derfor igangsætte arbejdet med en 
ny klimatilpasningsplan.
”Klimaplan 2050” og det tilhørende indsatskatalog evalueres hvert år, og i den forbindelse kan medtages 
nye tiltag. Fremskridt i indsatserne vil – sammen med klimaregnskabet, der udarbejdes hvert andet år – 
blive offentliggjort på kommunens hjemmeside.
VURDERING
Der er indkommet syv høringssvar fra fem forskellige parter. For en detaljeret gennemgang af høringssvar 
samt behandling af disse henvises til bilag 1. Herunder fremgår en sammenfatning af de emner, der er 
berørt i høringssvarene, samt forvaltningens anbefaling til håndtering af disse: 
Nogle af høringssvarene giver anledning til rent redaktionelle tilrettelser af såvel ”Klimaplan 2050” samt 
”Indsatskatalog Klimaplan 2050”. 
Nogle af høringssvarene har mere karakter af opklarende spørgsmål. Her vil der efterfølgende blive sendt 
direkte svar på spørgsmål til afsenderen af høringssvaret. 
Enkelte elementer i høringssvarene udvider ambitionsniveauet for reduktionen af klimagasser i [adresse] 
Kommune. Da disse vurderes at ligge væsentligt uden for den økonomiske ramme, der er i udkastet til 
”Klimaplan 2050” og ” Indsatskatalog Klimaplan 2050”, er disse ønsker ikke indarbejdet men vil blive 
medtaget som mulige indsatsområder i de fremtidige evalueringer af indsatsen.
Høringssvar fra Concito vedr. ”Klimaplan 2050” samt ”Indsatskatalog Klimaplan 2050” har en særlig status, 
da Concito´s høringssvar er en del af deres forhåndsgodkendelse af Favrskov Kommunes klimaplan. Der 
kan derfor ikke forventes en efterfølgende godkendelse fra Concito, såfremt deres ønsker til tilrettelser i 
såvel ”Klimaplan 2050” som ”Indsatskatalog Klimaplan 2050” ikke indarbejdes. Derfor er denne del af 
høringssvarene indarbejdet i materialet med rød skrift. Der er bl.a. tale om ønsker til præciseringer i 
beskrivelser af organisation m.m.
Der har generelt været udtrykt tilfredshed fra Concito´s side med materialet, men i forhold til 
klimatilpasningsdelen, har Concito efterlyst en noget mere omfangsrig analyse af de risici, som [adresse] 
Kommune har på klimaområdet. I udkastet har Teknik og Miljø alene forholdt sig til risici relateret til 
oversvømmelser, hvilket bl.a. har medført en ny risikokortlægning af dette. Men Concito har efterlyst data 
og risikovurdering af risici relateret til hedebølger og storme. Derfor har Teknik og Miljø fået en ekstern 
rådgiver til at udarbejde en sådan risikokortlægning. Resultatet heraf foreslås indarbejdet i den endelige 
”Klimaplan 2050” samt ” Indsatskatalog Klimaplan 2050” i form af fem nye klimatilpasningstiltag. 
 
ØKONOMI
Der er afsat midler til indsatsen i [adresse] – dels i de løbende driftsbevillinger og dels i 
anlægsbudgettet. Det drejer sig bl.a. om anlægsbudget til skovrejsning, miljøvenlig transport, 
driftsbevillinger til klimahandlingsplan osv. En række indsatser i ”Klimaplan 2050” forudsætter således en 
omprioritering af eksisterende bevillinger eller tilførsel af yderligere ressourcer. 
INDDRAGELSE
Der er i arbejdet med at realisere målene i DK2020 fokus på det brede samarbejde både internt i kommunen 
og med eksterne partnere. Ved at informere, facilitere, samskabe og have fokus på dialog og formidling 
kan [adresse] bidrage til at understøtte de grønne løsninger hos private og erhverv. 
Forslag til ”Klimaplan 2050” samt ”Indsatskatalog Klimaplan 2050” har været offentliggjort i en 
høringsperiode på seks uger. De er udarbejdet som en digital plan, som efter endelig vedtagelse vil kunne 
tilgås via Favrskov Kommunes hjemmeside. 
Ved Byrådets vedtagelse af ”Klimaplan 2050” og tilhørende indsatskatalog vil såvel plan som indsatskatalog 
blive sendt til endelig godkendelse ved Concito.  
INDSTILLING
Direktøren for Teknik og Miljø indstiller til Byrådet:
1.
At forslag til ”Klimaplan 2050” samt ”Klimaplan 2050 Indsatskatalog” godkendes.
BESLUTNING
Teknik- og Miljøudvalget, 7. september 2022:
Fraværende: Ingen
Indstilles godkendt.
Økonomiudvalget, 20. september 2022:
Fraværende: Ingen
Indstilles godkendt.
Byrådet, 27. september 2022:
Fraværende: Lene Nissen
Godkendt.
Bilag
1.
Klimaplan 2050 [adresse] (2600325)
2.
Indsatskatalog Klimaplan 2050 (2583448)
3.
CAPF - Climate Action Planning Framework (2591674)
4.
Understøttelse af FN´s verdensmål (3414997)
5.
Indkomne høringssvar til Klimaplan 2050 (3396475)
6.
Vurdering af indkomne høringssvar til ”Forslag til Klimaplan 2050” (3400080)
7.
Følgebrev fra Concito (3414801)
8.
CONCITOs tilbagemelding på Forslag til Favrskov Kommunes Klimaplan 2050 (3414723)
9.
Bilag til CONCITOs tilbagemelding på Forslag til Favrskov Kommunes Klimaplan 2050 (3402115)
